Amerikanske sangere

Amerikanske sangere (latin: Parulidae) er en familie af små, ofte farverige spurvefugle, der udelukkende findes i Amerika. De fleste af arterne holder til i træer, men nogle, så som vanddroslerne lever på jorden. De fleste arter er insektædende.

Det er sandsynligt, at denne fuglefamilie oprindeligt kom fra Centralamerika, hvor man fortsat finder den største mængde af både individer og arter. Herfra er de udbredt mod nord under mellemistiderne, især som trækfugle, hvor de returnerede til det oprindelige område om vinteren. To slægter, hvidstjerterne og tangarsangerne, har tilsyneladende koloniseret Sydamerika på et ret tidligt tidspunkt, måske ovenikøbet inden de to kontinenter voksede sammen; fra disse to slægter findes den overvejende del af de amerikanske sangere i dette område.

Karakteristik 
Alle amerikanske sangere er relativt små. Den mindste er rødgumpet sanger (Oreothlypis luciae), som er omkring 10,6 cm lang og vejer omkring 6,5 gram. Hvilke, der er de største, afhænger af den endelige klassifikation for familien. Traditionelt har man regnet gulbrystet kratsmutte (Icteria virens) til de amerikanske sangere, og i så fald er den den største med en længde på 18,2 cm. Men da det nu er uklart, om denne art hører til familien, regnes som de største de tre vanddrosler (henholdsvis Parkesia og Seiurus), rustkronet tangarsanger og Sankt Lucia-sanger, der alle kan blive over 15 cm i længden og veje over 21 gram. 

De arter af familien, der er trækfugle, lægger de største antal æg, typisk op til seks ad gangen, idet farerne ved de lange flyvninger til overvintringsstederne betyder, at mange individer kun har en enkelt chance for at yngle. I modsætning hertil får mange af de tropiske arter to æg ad gangen, idet ungerne kan passes bedre, og de voksne har chancen for at reproducere sig flere gange.

For mange af de arter, der trækker, især de af dem, der yngler længst mod nord, har hannerne ret farvestrålende fjerdragter, især i parringsperioden, idet hannerne har behov for at gøre opmærksomme på deres territorier og vise sig frem for hunnerne, som skifter fra år til år. Tendensen er særligt fremtrædende for den store Dendroica-slægt. I modsætning hertil udviser de fleste af de bofaste, tropiske arter, der oftest har faste partnere, kun beskedne forskelle mellem kønnene. Der er naturligvis undtagelser fra denne regel. 
For vanddroslerne, der definitivt er trækfugle, er forskellene mellem kønne meget små, mens de tropiske gulstruber har markante forskelle mellem kønnene. Skjoldsangerne har også klare forskelle mellem kønnene, men ifølge den nyeste forskning er det uklart, om de hører til familien; de hører nok nærmere til kardinalerne.

Klassifikation 

Der er en række særlige forhold, der gør sig gældende for de amerikanske sangere, hvad angår taksonomi og systematikken. 
 De amerikanske sangere er tæt beslægtede med tangarer, og nogle arter som keglenæb (Conirostrum) og banansmutten (Coereba flaveola) har været placeret i begge familier af forskellige autoriteter. På nuværende tidspunkt regnes keglenæbbene dog som tangarer, mens banansmutten har sin egen familie.
 Grønhale, gulbrystet kratsmutte og hvidvinget sanger er andre arter, hvorom det har været diskuteret, om de skulle være amerikanske sangere eller tangarer.
 Parduscoen er ligeledes en art, hvis tilhørsforhold har været diskuteret.
 En række arter er blevet flyttet mellem slægterne; de latinske navne passer derfor ikke alle med de navne, der er opgivet i "Danske navne på alverdens fugle" (se eksterne henvisninger).

Slægter og arter 
Familie: Amerikanske sangere (Parulidae)
Slægt Vermivora
 Bachmansanger, Vermivora bachmanii
 Gulvinget sanger, Vermivora chrysoptera
 Blåvinget sanger, Vermivora cyanoptera
Slægt Oreothlypis
 Tennesseesanger, Oreothlypis peregrina
 Orangekronet sanger, Oreothlypis celata
 Nashvillesanger, Oreothlypis ruficapilla
 Virginiasanger, Oreothlypis viginiae
 Colimasanger, Oreothlypis crissalis
 Rødgumpet sanger, Oreothlypis luciae
 Flammestrubet parula, Oreothlypis gutturalis
 Hvidbrynet parula, Oreothlypis superciliosa
Slægt Catharopeza
 Fløjtesanger, Catharopeza bishopi
Slægt Mniotilta
 Sorthvid sanger, Mniotilta varia
Slægt Setophaga
 Blygrå sanger, Setophaga plumbea
 Puerto Rico-sanger, Setophaga angelae
 Jamaicasanger, Setophaga pharetra
 Hættesanger, Setophaga citrina
 Amerikansk ildstjert, Setophaga ruticilla
 Kirtlandsanger, Setophaga kirtlandii
 Brunkindet sanger, Setophaga tigrina
 Cyanblå sanger, Setophaga cerulea
 Parulasanger, Setophaga americana
 Olivenrygget parula, Setophaga pitiayumi
 Magnoliesanger, Setophaga magnolia
 Brunbrystet sanger, Setophaga castanea
 Ildsanger, Setophaga fusca
 Gylden sanger, Setophaga petechia
 Brunsidet sanger, Setophaga pensylvanica
 Stribet sanger, Setophaga striata
 Blå sanger, Setophaga caerulescens
 Mossanger, Setophaga palamarum
 Olivenkronet sanger, Setophaga pityophila
 Fyrresanger, Setophaga pinus
 Myrtesanger, Setophaga coronata
 Gulstrubet sanger, Setophaga dominica
 Bahamasanger, Setophaga flavescens
 Caymansanger, Setophaga vitellina
 Præriesanger, Setophaga discolor
 Antilsanger, Setophaga adelaidae
 Barbudasanger, Setophaga subita
 Skt. Lucia-sanger, Setophaga delicata
 Gyldenstrubet sanger, Setophaga graciae
 Sortstrubet gråsanger, Setophaga nigrescens
 Sortøret sanger, Setophaga townsendi
 Gyldenhovedet sanger, Setophaga occidentalis
 Gyldenkindet sanger, Setophaga chrysoparia
 Sorthalset sanger, Setophaga virens
Slægt Protonotaria
 Blommegul sanger, Protonotaria citrea
Slægt Helmitheros
 Ormæder sanger, Helmitheros vermivorus
Slægt Limnothlypis
 Spidsnæbbet sanger, Limnothlypis swainsonii
Slægt Seiurus
 Brillevanddrossel, Seiurus aurocapillos
Slægt Parkesia
 Nordlig vanddrossel, Parkesia noveboracensis
 Sydlig vanddrossel, Parkesia motacilla
Slægt Oporornis
 Connecticutsanger, Oporornis agilis
Slægt Geothlypis
 Kentuckysanger, Geothlypis formosus
 Sørgesanger, Geothlypis philadelphia
 Gråhovedet sanger, Geothlypis tolmiei
 Gulstrube, Geothlypis trichas
 Beldinggulstrube, Geothlypis beldingi
 Altamiragulstrube, Geothlypis flavovelata
 Bahamagulstrube, Geothlypis rostrata
 Olivenkronet gulstrube, Geothlypis semiflava
 Sorthovedet gulstrube, Geothlypis speciosa
 Maskegulstrube, Geothlypis aequinoctialis
 Gråkronet gulstrube, Geothlypis poliocephala
 Højlandsgulstrube, Geothlypis nelsoni
Slægt Cardellina
 Rødmaske, Cardellina rubrifrons
 Sortkronet sanger, Cardellina pusilla
 Canadasanger, Cardellina canadensis
 Hvidøret rødsanger, Cardellina ruber
 Rosenhovedet rødsanger, Cardellina versicolor
Slægt Myioborus
 Hvidvinget hvidstjert, Myioborus pictus
 Rødbuget hvidstjert, Myioborus miniatus
 Tepuíhvidsjert, Myioborus castaneocapillus
 Brunisset hvidstjert, Myioborus brunniceps
 Pariahvidstjert, Myioborus pariae
 Hvidmasket hvidstjert, Myioborus albifacies
 Safranbuget hvidstjert, Myioborus cardonai
 Halsbåndshvidstjert, Myioborus torquatus
 Brillehvidstjert, Myioborus melanocephalus
 Pragthvidstjert, Myioborus ornatus
 Hvidtøjlet hvidstjert, Myioborus albifrons
 Gulkronet hvidstjert, Myioborus flavivertex
Slægt Basileuterus
 Viftehalesanger, Basileuterus lachrymosus
 Guldisset tangarsanger, Basileuterus fraseri
 Tobåndet tangarsanger, Basileuterus bivittatus
 Gyldenbuget tangarsanger, Basileuterus chrysogaster
 Chocótangarsanger, Basileuterus chlorophrys
 Lysbenet tangarsanger, Basileuterus signatus
 Gulgrøn tangarsanger, Basileuterus luteoviridis
 Sortkronet tangarsanger, Basileuterus nigrocristatus
 Gråhovedet tangarsanger, Basileuterus griseiceps
 Santa Marta-tangarsanger, Basileuterus basilicus
 Gråstrubet tangarsanger, Basileuterus cinereicollis
 Hvidmasket tangarsanger, Basileuterus conspicillatus
 Rustkronet tangarsanger, Basileuterus coronatus
 Gyldenkronet tangarsanger, Basileuterus culicivorus
 Trebåndet tangarsanger, Basileuterus trifasciatus
 Hvidbuget tangarsanger, Basileuterus hypoleucus
 Brunkronet tangarsanger, Basileuterus rufifrons
 Guldbrynet tangarsanger, Basileuterus belli
 Sortkindet tangarsanger, Basileuterus melanogenys
 Pirretangarsanger, Basileuterus ignotus
 Trestribet tangarsanger, Basileuterus tristriatus
 Gråbrystet tangarsanger, Basileuterus leucoblepharus
 Orangebenet tangarsanger, Basileuterus flaveolus
Slægt Phaeothlypis (tidligere en del af Basileuterus)
 Vandtangarsanger, Phaeothlypis fulvicauda
 Flodtangarsanger, Phaeothlypis rivularis

Uklar placering 
 Grønhale, Microligea palustris
 Gulhovedet cubasanger, Teretistris fernandinae
 Gråhættet cubasanger, Teretistris fornsi
 Sankt Lucia-sanger, Leucopeza semperi
 Gærdesmuttedrossel, Zeledonia coronata
 Gulbrystet kratsmutte, Icteria virens
 Hvidvinget sanger, Xenoligea montana

Eksterne henvisninger 
Danske navne på alverdens fugle, www.dof.dk, 2008